
Naslov: Begunci prihajajo zdaj samo skozi Dobovo
Napoved za voditelja:

V našo državo je po zadnjih podatkih vstopilo že več kot 367 tisoč beguncev. Ti zdaj prihajajo zgolj na eno vstopno točko, to je železniška postaja v Dobovi, od koder jih z vlaki in avtobusi po sprejemu in opravljenih postopkih identifikacije napotijo v druge namestitvene centre po državi in naprej v sosednjo Avstrijo. Delo z begunci poteka zdaj tekoče in brez težav, tako da ima marsikdo občutek, da beguncev pri nas sploh ni več.
H1: Na območju Posavja je v Slovenijo prišlo že skoraj 300 tisoč beguncev

H2: To predstavlja skoraj 80% vseh, ki so vstopili v našo državo

H3: Za begunce zdaj v Dobovi skrbi okoli 120 policistov in vojakov ter 90 prostovoljcev

T- Iz Dobove GORAN ROVAN /

X- Snemalec in montažer Tomi Naglič /

Na območje PU Novo mesto je doslej v Slovenijo prišlo že skoraj 300 tisoč beguncev, največ seveda v Dobovo, kamor v povprečju vsak dan še naprej pride skoraj 4000 prebežnikov. Potem ko je še v začetku oktobra zanje skrbelo več kot 500 ljudi, je teh zdaj bistveno manj.
T- ROBERT PERC /
X- vodja Operativno komunikacijskega centra PU Novo mesto /

»Trenutno je v izmeni okoli 100 do 120 ljudi, od tega približno 30 do 40 policistov, ki izvajajo določene aktivnosti v sami livarni, okoli 15 policistov je še na železniški postaji Dobova, pomagajo nam pa tudi tuji policisti. Trenutno jih je na našem območju 114.«
Največ beguncev prihaja iz Sirije, vse več pa jih je tudi iz Iraka in Afganistana. Njihov glavni cilj še naprej ostajata Nemčija in Švedska.
X- nepodpisane izjave /

Izjave v angleščini, potreben prevod in RP
Za begunce skrbi v izmeni tudi 90 prostovoljcev iz Karitasa, Rdečega Križa, Slovenske filantropije in Adre. Za zdaj imajo vsega dovolj, tako hrane kot oblačil in obutve.
T- ZDENKA MOČNIK /
X- vodja Uprave RS za zaščito in reševanje, izpostava Brežice /

»Zaloge se sproti dopolnjujejo, artikli, ki pojenjajo se najdejo iz drugih virov, bom rekla si tudi humanitarne organizacije med seboj priskočijo na pomoč, tako da se resnično te artikli sprotno dovažajo v naš logistični center, kot tudi na sami te naši dve delovni točki.«
In čeprav so nekateri napovedovali, da se bo begunski val pozimi zmanjšal, še nič ne kaže, da bo temu res tako. Zato si nihče ne upa napovedati, koliko beguncev bo prišlo v Evropo v naslednjih mesecih in kaj se bo zgodilo, če jih Evropa ne bo več sprejela.
